section_heading: Životopis
paragraph_text: Nakon povratka na Hispaniolu je Ojeda imao problema s Kolumbom. Kolumbo je bio mišljenja da Ojeda svojim otkrićima ugrožava njegove istraživačke privilegije. 1502. je Ojeda krenuo na novu ekspediciju koja ga je dovela na područje današnje Amerike. Tamo je snovao koloniju s imenom "Santa Cruz" koja nije dugo opstala. Odgovorna za propad kolonije je bila lijenost njegovih pomagača te ekstremna okrutnost prema prastanovništvu. Ojeda se posvadio sa svojim pomagačima, a oni su ga okrivili da je potajno prisvojio blago koje pripada kralju. Vratio se kao pritvorenik u Španjolsku gdje je morao pred sud. Iako je bio oslobođen krivnje, proces ga je finacijski ruinirao i njegova reputacija je bila oštećena. Uspio se usprkos svemu još jednom vratiti na Hispaniolu jer je s njegovim bivšim partnerom Juanom de la Cosom želio osnovati koloniju na američkom kontinentu između Cabo de Vela i Uraba zaljeva. Nakon što je španjolsku vladu uvjerio u suvislost njegovog plana, dobio je njezinu podršku i počeo se spremati za svoju zadnju ekspediciju.